**สโมสรฟุตบอลยาสูบ** (อังกฤษ:Thailand Tobacco Monopoly Football Club *ตัวย่อ* TTM F.C.) หรือชื่อเดิมคือ **สโมสรฟุตบอลพนักงานยาสูบ** เป็นอดีตสโมสรฟุตบอล ที่มาจากหน่วยงานรัฐวิสาหกิจ ในประเทศไทย บริหารงานโดยบริษัท ฟุตบอลยาสูบ จำกัด ซึ่งอยู่ภายใต้การควบคุมของ โรงงานยาสูบ กระทรวงการคลัง โดยมีสำนักงานใหญ่ของสโมสรตั้งอยู่ที่ซอยสุขุมวิท 4 แขวงคลองเตย เขตคลองเตย กรุงเทพมหานคร

สโมสรฟุตบอลยาสูบ จัดเป็นสโมสรฟุตบอลจากหน่วยงานรัฐวิสาหกิจไทยที่เก่าแก่ที่สุดทีมหนึ่ง โดยมีผลงาน ชนะเลิศการแข่งขัน ไทยลีกดิวิชั่น 1 ในฤดูกาล 2543/44 และชนะเลิศการแข่งขัน ไทยลีก ในฤดูกาล 2547/48 แต่กลับต้องพลาดโอกาสลงแข่งขันในรายการระดับทวีปอย่าง เอเอฟซี แชมเปียนส์ลีก เนื่องจากส่งรายชื่อผู้เล่นให้ เอเอฟซี ไม่ทันตามกำหนด

ประวัติสโมสร
------------

### ก่อตั้ง

ปี พ.ศ. 2506 นายเศรณี จินวาลา ได้มีแนวคิดในการก่อตั้งสโมสรฟุตบอลขึ้น เพื่อดำเนินกิจกรรมทางด้านการกีฬาของโรงงานยาสูบ และได้รับการสนับสนุนจาก*พลเอกหลวงสุทธิสารรณกร (สุทธิ สุขะวาที)* ผู้อำนวยการโรงงานยาสูบ และนายกสมาคมพนักงานยาสูบในขณะนั้น จึงได้มีการก่อตั้งสโมสรฟุตบอลของโรงงานยาสูบขึ้นในเวลาต่อมา ภายใต้ชื่อว่า **สโมสรฟุตบอลพนักงานยาสูบ**

### ฟุตบอลถ้วยพระราชทาน

สโมสรฟุตบอลพนักงานยาสูบ เริ่มส่งทีมเข้าร่วมการแข่งขันของ สมาคมฟุตบอลแห่งประเทศไทย รายการแรกคือ รายการ ฟุตบอลชิงถ้วยพระราชทานประเภท ง. และได้เลื่อนขึ้นมาเล่นในฟุตบอลชิงถ้วยพระราชทานประเภท ค. ในปี พ.ศ. 2513 ในปี พ.ศ. 2517 สโมสรได้เลื่อนชั้นขึ้นมาแข่งขันใน ฟุตบอลชิงถ้วยพระราชทานประเภท ข. ต่อมาในปี พ.ศ. 2523 ทางสโมสรฯได้หยุดส่งทีมเข้าร่วมการแข่งขันโดยไม่ได้เข้าร่วมการแข่งขันฟุตบอลรายการใดๆ

### กลับมาลงแข่งขันอีกครั้ง

โดยหลังจากที่หยุดส่งทีมเข้าร่วมการแข่งขันได้ระยะหนึ่ง สโมสรได้กลับมาเข้าร่วมการแข่งขันฟุตบอลถ้วยพระราชทานอีกครั้ง ในปี พ.ศ. 2535 และต้องกลับไปเริ่มใหม่ที่ ถ้วย ง. โดยสโมสรสามารถคว้าแชมป์ ถ้วยพระราชทานประเภท ง. ประจำปี 2535 ได้สำเร็จ ซึ่งนับเป็นแชมป์แรกของสโมสรสำหรับรายการที่จัดขึ้นโดยสมาคมฟุตบอลแห่งประเทศไทย พร้อมกับได้เลื่อนขึ้นไปเล่นในถ้วย ค.
ในการแข่งขันฟุตบอลถ้วยพระราชทาน ค ประจำปี 2536 สโมสรสามารถผ่านเข้าไปถึงรอบรองชนะเลิศ ทำให้ได้เลื่อนชั้นขึ้นไปเล่นในประเภท ข ในปี พ.ศ. 2537 
ถึงแม้ในการแข่งขันฟุตบอลถ้วยพระราชทาน ข สโมสรจะตกรอบ 8 ทีมสุดท้าย แต่ก็สามารถคว้าแชมป์ฟุตบอลยามาฮ่า ไทยแลนด์ คัพ ครั้งที่ 10 ได้สำเร็จ ก่อนที่ในปีต่อมาสโมสรจะคว้าตำแหน่งรองแชมป์ถ้วย ข ประจำปี 2538 พร้อมกับได้สิทธิเลื่อนชั้นขึ้นไปเล่นในการแข่งขันฟุตบอลระดับสูงสุดของประเทศเป็นครั้งแรก

### สู่ระบบลีกอาชีพ

ปี พ.ศ. 2539 สมาคมฟุตบอลแห่งประเทศไทย ได้เปลี่ยนแปลงระบบการแข่งขันฟุตบอลในประเทศไทย ให้มีความเป็นสากล และก่อตั้งระบบฟุตบอลลีกสูงสุดขึ้นเป็นครั้งแรกใน จอห์นนีวอล์กเกอร์ไทยแลนด์ซอกเกอร์ลีก 2539 โดยประกอบด้วย 18 ทีมจากฟุตบอลถ้วยพระราชทาน ก ที่ต้องมาแข่งขันกันในระบบลีก 
สโมสรฟุตบอลพนักงานยาสูบ ในฐานะรองแชมป์ฟุตบอลถ้วยพระราชทาน ข ได้ลงแข่งขันในลีกสูงสุดฤดูกาลแรกของประเทศไทย โดยเป็น 1 ใน 5 สโมสรจากหน่วยงานรัฐวิสาหกิจไทยในฤดูกาลนั้น แต่กลับทำผลงานได้ไม่ดีเท่าที่ควร และตกชั้นไปเล่นในดิวิชั่น 1 เมื่อจบฤดูกาล

### ดิวิชั่น 1

ในการแข่งขัน ดิวิชัน 1 ฤดูกาล 2540/41 สโมสรยังคงมีผลงานที่มีโอกาสลุ้นเลื่อนชั้น เเต่จบฤดูกาลด้วยอันดับที่ 3 จาก 10 ทีม พลาดการเลื่อนชั้นเพียงคะเเนนเดียวเท่านั้น
ฤดูกาล 2541 สโมสรจบฤดูกาลด้วยอันดับที่ 7 เเละ 2542 สโมสรจบฤดูกาลด้วยอันดับที่ 5 ก่อนจะคว้าแชมป์ดิวิชัน 1 ได้ในดิวิชั่น 1 2543 และกลับขึ้นมาเล่นในลีกสูงสุดหรือไทยลีกได้สำเร็จ

### กลับคืนไทยลีก

ในการแข่งขันไทยลีก 2544/45 สโมสรพนักงานยาสูบ ที่เพิ่งเลื่อนชั้นกลับขึ้นมาเล่นในลีกสูงสุด สามารถหนีตกชั้นได้สำเร็จโดยจบฤดูกาลด้วยอันดับที่ 8 จาก 12 ทีม
ฤดูกาลต่อมาใน ไทยลีก 2545/46 สโมสรฟุตบอลพนักงานยาสูบยังคงต้องหนีตกชั้นอีกเช่นเคย โดยชนะในลีกเพียงแค่ 5 นัด และจบฤดูกาลด้วยอันดับ 8 จากทั้งหมด 10 ทีม ที่ร่วมแข่งขัน ก่อนที่ในฤดูกาลต่อมาจะจบฤดูกาลด้วยอันดับเดิม และมีคะแนนห่างจากทีมตกชั้นแค่ 3 คะแนน
ฤดูกาล 2547/48 สโมสรได้แต่งตั้งให้ *โชเซ่ อัลเวส บอร์จีส* โค้ชชาวบราซิล เป็นผู้ฝึกสอนคนใหม่ โดยบอจีสนับเป็นผู้ฝึกสอนชาวต่างชาติคนแรกของสโมสร และประสบความสำเร็จเมื่อสามารถพาสโมสรคว้าแชมป์ไทยแลนด์พรีเมียร์ลีกได้ในฤดูกาลแรกที่เข้ามาคุมทีม ซึ่งการคว้าแชมป์ลีกสูงสุดของประเทศไทยในฤดูกาลดังกล่าว ถือเป็นการคว้าแชมป์ลีกสูงสุดครั้งแรกและครั้งเดียวของสโมสรจวบจนถึงปัจจุบัน
ฤดูกาล 2549 หลังจากสโมสรคว้าแชมป์ลีกได้ในฤดูกาลก่อน ทำให้สโมสรได้สิทธิในการลงแข่งขันฟุตบอลระดับทวีปเอเชียอย่างเอเอฟซี แชมเปียนส์ลีก 2006 ร่วมกับสโมสรการไฟฟ้าส่วนภูมิภาคในฐานะแชมป์และรองแชมป์ของไทยแลนด์ พรีเมียร์ลีก แต่ทั้ง 2 สโมสรกลับส่งรายชื่อผู้เล่นให้เอเอฟซีไม่ทันตามที่กำหนด จึงทำให้ทั้ง 2 สโมสรถูกตัดสิทธิและพลาดโอกาสลงเล่นในรายการระดับทวีปไปอย่างน่าเสียดาย ส่วนการแข่งขันในลีก สโมสรไม่สามารถป้องกันแชมป์ไว้ได้และจบฤดูกาลด้วยอันดับที่ 4

### ปรับตัวสู่ไทยลีก

ในช่วงระหว่างปี พ.ศ. 2552-2558 สโมสรเปลี่ยนชื่อที่ใช้ในการแข่งขันหลายครั้ง เนื่องจากไม่มีสนามเหย้าประจำเป็นของตนเอง จึงต้องย้ายไปใช้สนามกีฬาตามจังหวัดต่างๆเป็นสนามเหย้าเพื่อใช้ในการแข่งขันแต่ละฤดูกาล โดยในฤดูกาล 2552 ทางสโมสรได้มีการเปลี่ยนชื่อสโมสร เพื่อให้เป็นไปตามวิสัยทัศน์ของเอเอฟซี โดยรวมมือกับทางจังหวัดสมุทรสาคร และเปลื่ยนชื่อเป็น *สโมสรฟุตบอลทีทีเอ็ม สมุทรสาคร* และในฤดูกาล 2553 ได้ย้ายทีมมารวมกับจังหวัดพิจิตร ทางสโมสรได้เปลี่ยนชื่อเป็น *สโมสรฟุตบอลทีทีเอ็ม พิจิตร* และในฤดูกาล 2555 สโมสรย้ายไปใช้สนามเหย้าที่จังหวัดเชียงใหม่ และใช้ชื่อในการแข่งขันว่า *สโมสรฟุตบอลทีทีเอ็ม เชียงใหม่*  โดยผลงานของทีมในลีกนั้นไม่ดีเท่าที่ควร จนสโมสรตกชั้นในฤดูกาลนั้น

### ตกชั้นและพักทีม

และในฤดูกาล 2556 ทางสโมสรได้พยายามย้ายไปเล่นที่จังหวัดลพบุรี และใช้ชื่อทีมว่า "พนักงานยาสูบ ลพบุรี" โดยใช้ สนามกีฬาพระราเมศวร เป็นสนามเหย้า แต่ไม่ได้ใช้สนามนี้เพราะทางไทยพรีเมียร์ลีกไม่อนุญาต จึงไปใช้ สนามกีฬาเฉลิมพระเกียรติ 72 พรรษา แทน แต่ก็ใช้ไปเพียงนัดเดียวเท่านั้น และผ่านไปเพียง 3 นัด ก็ได้แยกทางกับลพบุรี และไปใช้ สนามบุณยะจินดา เป็นสนามเหย้าแทน และใช้ชื่อทีมว่า ทีทีเอ็ม เอฟซี 
ต่อในฤดูกาล 2557 ได้ควบรวมทีมกับทาง สโมสรฟุตบอลศุลกากร ยูไนเต็ด และได้เปลื่ยนแปลงชื่อและฉายาเป็น "สโมสรฟุตบอลยาสูบ ศุลกากร" แต่หลังจากนั้น จึงได้แยกทางแล้วทางสโมสรฯ ได้สิทธิ์บริหารเอง และลงแข่งขันในชื่อ *ยาสูบ เอฟซี* และใช้ สนามบุณยะจินดา เป็นสนามเหย้าแต่เนื่องจากสนามฯ มีทีมที่ใช้สนามอยู่แล้วทั้ง สโมสรฟุตบอลเพื่อนตำรวจ และ สโมสรฟุตบอลเจ ดับบลิว โปลิศ ทำให้ต้องย้ายกลับมาใช้ สนามศุลกากร ลาดกระบัง 54แต่ผลงานของทีมกลับไม่ได้ดีอย่างที่หวังไว้ จนในที่สุดทีมต้องตกชั้นไปเล่นใน ลีกภูมิภาค ดิวิชัน 2 โดยหลังจากตกชั้น สโมสรประกาศขอพักทีม 1 ฤดูกาล เนื่องจากติดปัญหาข้อกฎหมายของ กระทรวงการคลัง

ชื่อและอัตลักษณ์ของสโมสร
------------------------

* สโมสรพนักงานยาสูบ (2540-2551)สโมสรพนักงานยาสูบ (2540-2551)
* สโมสรฟุตบอลทีทีเอ็ม สมุทรสาคร (2552)สโมสรฟุตบอลทีทีเอ็ม สมุทรสาคร (2552)
* สโมสรฟุตบอลพนักงานยาสูบ ลพบุรี (2556)  (ใช้แค่ช่วงสั้นๆ)สโมสรฟุตบอลพนักงานยาสูบ ลพบุรี (2556)   
 (ใช้แค่ช่วงสั้นๆ)
* สโมสรฟุตบอลยาสูบ ศุลกากร (2557)สโมสรฟุตบอลยาสูบ ศุลกากร (2557)
* สโมสรฟุตบอลยาสูบ (2558)สโมสรฟุตบอลยาสูบ (2558)

ผลงาน
-----

* **ไทยพรีเมียร์ลีก**
	+ ชนะเลิศ (2547/48)
* **ไทยลีก ดิวิชัน 1**
	+ ชนะเลิศ (2543/44)
* **ฟุตบอลถ้วยพระราชทาน ข**
	+ รองชนะเลิศ (พ.ศ. 2538)
* **ฟุตบอลถ้วยพระราชทาน ง**
	+ ชนะเลิศ (พ.ศ. 2535)
* **เอฟเอ คัพ**:

2552: รอบรองชนะเลิศ
### ผลงานในระดับ เอเชีย

* **เอเอฟซีแชมเปียนส์ลีก**:

2006: *ถูกตัดสิทธิเนื่องจากส่งรายชื่อผู้เล่นไม่ทันตามที่เอเอฟซีกำหนด*
### ผลงานในระดับ อาเซียน

* **อาเซียน คลับ แชมเปียนชิพ** : เข้าร่วม 1 ครั้ง

2005: รอบแบ่งกลุ่ม
* **สิงค์โปร์ คัพ** : เข้าร่วม 2 ครั้ง

2008: รอบรองชนะเลิศ
2009: รอบรองชนะเลิศ

อดีตผู้เล่นของทีม
-----------------


|  |  |  |
| --- | --- | --- |
| *ไทย** สินทวีชัย หทัยรัตนกุล
* กิตติศักดิ์ ระวังป่า
* นริศ ทวีกุล
* ณัฐพร พันธุ์ฤทธิ์
* เจษฎา จิตสวัสดิ์
* เทวฤทธิ์ จุลสม
* พีรทรรศน์ โพธิ์เรือนดี
* วีรยุทธ จิตรขุนทด
* ประดิษฐ์ ทวีไชย
* สุชนม์ สงวนดี
* พนิพล เกิดแย้ม
* ธนา ชะนะบุตร
* ไกรกิตติ อินอุเทน
* ขวัญชัย เฟื่องประกอบ
* ณรงค์ จันทร์เสวก
* หัตถพร สุวรรณ
* อิทธิพล พูลทรัพย์
 | *บราซิล** บราซิล แอนเดอร์สัน
* บราซิล ดาเนียล นาสซิเมนโต
* บราซิล เอริเวลตัน ราฟาเอล ดา ลิมา
* บราซิล โจเซ่ คาร์ลอส ดา ซิลวา
* บราซิล เนย์ ฟาเบียโน
 | *อียิปต์** อียิปต์ อักคาริม อิสลาม โอซามา
* อียิปต์ โมฮัมเหม็ด ซากี้

  |

อ้างอิง
-------

1. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2015-03-14. สืบค้นเมื่อ 2016-03-01.
2. ↑  "ประวัติ ทีทีเอ็ม เชียงใหม่". คลังข้อมูลเก่าเก็บจากแหล่งเดิมเมื่อ 2012-03-21. สืบค้นเมื่อ 2012-03-25.
3. ↑   กลับที่เดิม! ยาสูบใช้สนาม ลาดกระบัง 54 ลุยลีกวัน2015 - SMM Sport
4. ↑

แหล่งข้อมูลอื่น
---------------

* เว็บไซต์สโมสรฟุตบอลทีทีเอ็มเชียงใหม่เอฟซี เก็บถาวร 2012-03-19 ที่ เวย์แบ็กแมชชีน
* ไทยพรีเมียร์ลีก
* สโมสรฟุตบอลยาสูบ ที่เฟซบุ๊ก

| * ด
* ค
* ก
ไทยลีก |
| --- |
| บริษัท ไทยลีก จำกัด |
| สโมสร(ฤดูกาล 2566–67) | 
* การท่าเรือ
* ขอนแก่น ยูไนเต็ด
* ชลบุรี
* ตราด
* ทรูแบงค็อก ยูไนเต็ด
* นครปฐม ยูไนเต็ด
* บีจี ปทุม ยูไนเต็ด
* บุรีรัมย์ ยูไนเต็ด
* โปลิศ เทโร
* พีที ประจวบ
* เมืองทอง ยูไนเต็ด
* ราชบุรี
* ลำพูน วอร์ริเออร์
* ลีโอ เชียงราย ยูไนเต็ด
* สุโขทัย
* อุทัยธานี

 |
| สโมสรที่เคยอยู่ในไทยลีก | 
* กรุงเทพคริสเตียน
* ขอนแก่น
* ชัยนาท ฮอร์นบิล
* เชียงใหม่
* เชียงใหม่ ยูไนเต็ด
* ~~ซุปเปอร์ พาวเวอร์ สมุทรปราการ~~
* ~~ไดสตาร์ กรุงเทพฯ~~
* ~~ทีทีเอ็ม~~
* ~~ทีโอที~~
* ~~ไทยฮอนด้า~~
* ~~ธนาคารกสิกรไทย~~
* ~~ธนาคารกรุงเทพ~~
* ~~ธนาคารกรุงไทย~~
* ธำรงไทยสโมสร
* นครราชสีมา มาสด้า
* ~~บีบีซียู~~
* ~~เพื่อนตำรวจ~~
* ~~พัทยา ยูไนเต็ด~~
* ~~พีทีที ระยอง~~
* ระยอง
* ราชประชา
* ราชนาวี
* ~~ราชวิถี~~
* ลำปาง
* ~~ศรีราชา~~
* ~~ศรีสะเกษ~~
* ศุลกากร
* ~~สงขลา ยูไนเต็ด~~
* สมุทรปราการ ซิตี้
* สมุทรสงคราม
* ~~สระบุรี~~
* สุพรรณบุรี
* หนองบัว พิชญ
* ~~อาร์มี่ ยูไนเต็ด~~
* ~~อาร์แบค~~
* ~~อุบล ยูไนเต็ด~~
* ~~แอร์ฟอร์ซ ยูไนเต็ด~~

 |
| ฤดูกาล | 
* 2539/40
* 2540
* 2541
* 2542
* 2543
* 2544/45
* 2545/46
* 2546/47
* 2547/48
* 2549
* 2550
* 2551
* 2552
* 2553
* 2554
* 2555
* 2556
* 2557
* 2558
* 2559
* 2560
* 2561
* 2562
* 2563–64
* 2564–65
* 2565–66
* 2566–67

 |
| 
* ทำเนียบทีมชนะเลิศ
* ผู้ฝึกสอนในฤดูกาลปัจจุบัน
* รายชื่อผู้ฝึกสอน
* รายชื่อผู้เล่นต่างชาติ
* ผู้ออกอากาศ
* ~~ยุบทีม~~

 |

| * ด
* ค
* ก
แชมเปียนไทยลีก |
| --- |
| แชมป์ 8 สมัย |  บุรีรัมย์ ยูไนเต็ด (2554, 2556, 2557, 2558, 2560, 2561, 2564–65, 2565–66) |  |
| แชมป์ 4 สมัย |  เมืองทอง ยูไนเต็ด (2552, 2553, 2555, 2559) |
| แชมป์ 2 สมัย |  ทหารอากาศ (2540, 2542) •  บีอีซี เทโรศาสน (2543, 2544/45) •  ธนาคารกรุงไทย (2545/46, 2546/47) |
| แชมป์สมัยเดียว |  ธนาคารกรุงเทพ (2539/40) •  สินธนา (2541) • ยาสูบ (2547/48) •  มหาวิทยาลัยกรุงเทพ (2549) •  ชลบุรี (2550) •  การไฟฟ้าส่วนภูมิภาค (2551) • 
 เชียงราย ยูไนเต็ด (2562) •  บีจี ปทุม ยูไนเต็ด (2563–64) |